als_Latn dik_Latn sag_Latn
Nga Alteo Hysi
Konstatimet se Lulzim Basha, me protestën e djeshme “paqësore” dha shenjën e shkëputjes nga politika e vjetër dhe formimit të një profili të ri politik janë sa naive edhe qesharake.
Në fakt, me protestën e djeshme, Basha vetëm konsumoi një tjetër përpjekje të dështuar, të pa sens, për tu bërë protagonist me pahir në politikë. Fillimisht duke ndjekur modelin e mbrapshtë të Sali Berishës të thirrjeve për dhunë, e dhunës si frymë të politikëbërjes. Më pas duke sulmuar këdo që i evidentonte sjelljen e tij absurde politike, dhe qëndrimin absurd për bojkot, të majtë, të djathtë, shqiptar, të huaj, zyrtarë vendorë a ndërkombëtarë. Sulmi ndaj këtyre të fundit, tregoi po ashtu se Basha nuk ka as maturinë, as seriozitetin, as pjekurinë për të bërë politikë rracionale.
Lulzim Basha doli kundër të gjithëve, jo për ndonjë qëllim të epërm, siç bëjnë shpesh personalitete që thyejnë status-quo të politikës, por i mbyllur në kullën e një sjelljeje politike që as ai vetë nuk e di sa do ti zgjasë e ku do ta çojë. Thjesht po mundohet të nxjerrë kokën mbi ujë, në një situatë politike ku e di mirë se, me apo pa konsensus, në zgjedhje ose jo, disfata është e thellë.
Kjo sepse në rastin më të mirë, nëse Basha do të pranonte të futej në zgjedhje, PD e rrënuar nga ana strukturore, organizative, do ta kishte të vështirë ti ofronte elektoratit një kauzë të qënësishme dhe me një elektorat të cunguar, shpërndarë rrugëve, do ta kishte të vështirë të kalkulonte të vetët dhe frymëzonte të tjerë.
Pak a shumë për këtë nënkuptoi keqardhjen edhe ish-kryetarja e parlamentit Jozefina Topalli, që ndërsa nuk mori pjesë në protestë, deklaroi dje se “në kushte normale, tashmë PD duhet të ishte në fushatë”.
Basha i trembet fushatës, është i ndërgjegjshëm se nëse i futet këtij deti, do të mbytet!
Nëse aq shumë pretendime të PD për keq-qeverisje dhe zullume të qeverisë Rama do të kishin një bazë të fortë legjitimuese, opozita e Bashës do të kishte gjithë “brumin” elektoral për të hyrë në zgjedhje me kokën lart. Por kreu demokrat, duke e ditur që kjo është thjesht retorika e tij banale, ajo e shpifjes, trashëguar nga paraardhësi i tij, po aq sa është i vetëdijshëm se vec kësaj retorike nuk ka cfarë ti ofrojë shqiptarëve, me një parti të rrudhur, ku nuk e duan as të vetët, vetëm përpëlitet që të nxjerrë kokën mbi ujë, që të mos mbytet nga padija dhe pafuqia e tij për të notuar në detin politik.
Ndaj edhe pretendimet se Basha është lideri i “ri” i protestave paqësore nuk qëndrojnë, sepse këto të fundit janë vetëm një aksesor mediatik me të cilin Basha plotëson boshllëkun e mospatjes së kapacitetit politik (kapacitet në numra, elektorat, mbështetës, energji), mospatjes së një strategjie politike, padijeje për të legjitimuar veten si lider.
Lideri i ri përballet me të “keqen” përmes mekanizmit më demokratik që ofron fusha e betejës, zgjedhjet!
Në këto kushte, ndoshta do të vlente një thirrje për figura më me eksperiencë si Topalli, Bregu, Bode që për hir të së vërtetës kanë ditur ta mbajnë gjallën frymën e militantizmit në PD, shumë më ashpër se Lulzim Basha: Mos e lini Lulzim Bashën të mbytet!
more recommended stories
-
Berisha-Rama, këta tregtarë flamujsh
Atë që Rama deri dje e.
-
Mbi debatin e “patriotëve të vonuar” për detin!
Ka shpërthyer një histeri e pazakontë.
-
Shqiponja e Kastriotëve në varrin që Donika i ndërtoi të nipit në Napoli
Pas vdekjes së Gjergj Kastriotit në.
-
Fotot e rralla të Sigurimit: Revolta e panjohur e Spaçit që tronditi sistemin komunist
Në kuadrin e ciklit të dokumentarëve.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn